26. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΘΝΙΚΗΣ  ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. 167534/3843 της 10/10 Νοεμ. 1972 (ΦΕΚ Β΄ 992) Περί καταβολής ειδικού επιμισθίου εις αποσπωμένας μετ’ αποδοχών εξ Ελλάδος νηπιαγωγούς εις τα Ελληνικά σχολεία Αιγύπτου. Έχοντες υπ’ όψιν: 1.Τας διατάξεις:α)Του άρθρ.2 παρ. 3 εδάφ. δ΄, β)του άρθρ. 6 του Ν.Δ.695/1970 «περί Εκπαιδεύσεως Ελληνοπαίδων Εξωτερικού». 2.Την υπ’ αριθ.72482/1751/13.5.71 κοινήν απόφασιν των Υπουργών Οικονομικών και Εθνικής Παιδείας. 3.Την υπ’ αριθ. Φ.9372/44/ΑΣ71-2195/20.9.72 πρότασιν του Β.Γενικού Προξενείου της Ελλάδος εν Καΐρω, αποφασίζομεν: Ορίζομεν το ειδικόν επιμίσθιον, πλέον των τακτικών αποδοχών και εφ’ όσον δεν καταβάλλεται τοιούτον εκ τοπικής πηγής εις τας αποσπωμένας μετ’ αποδοχών εξ Ελλάδος νηπιαγωγούς εις Ελληνικά Σχολεία Αιγύπτου εις το ποσόν των 170 δολλαρίων Η.Π.Α. μηνιαίως.  Η ισχύς της παρούσης άρχεται από 1 Σεπτ. 1972. Η καταβολή του ως άνω ειδικού επιμισθίου ενεργείται εις βάρος του υπό Φορέα 180 και Κ.Α. 0259 της εγκεκριμένης πιστώσεως του προϋπολογισμού χρήσεως 1972 του Υπουργείου Εθνικής Παιδείας και Θρησκευμάτων και επί δώδεκα μήνας κατά σχολικόν έτος.  Η παρούσα δημοσιευθήτω δια της Εφημερίδος της Κυβερνήσεως. Σελ.568,02(α) Τεύχος 473 – Σελ.122 32.Ζ.δ.25 Ελληνικά Σχολεία Αλλοδαπής (Σχολεία Ελληνικής Ομογένειας)

[Source: greek_legal_code_raptarchis | Tokens: 1233]